byttehusholdning
Store norske leksikon,Økonomi og næringsliv,Samfunnsøkonomi,Økonomisk historie
Byttehusholdning er et uttrykk som brukes om det økonomiske systemet i et samfunn hvor det vesentligste av befolkningens behov dekkes gjennom bytte av varer og tjenester i videste forstand, det vil si medregnet salg mot betaling i kontanter som kan nyttes til kjøp av andre goder.
Dekkes det vesentlige av den enkelte produksjonsenhets behov gjennom egen produksjon, kaller man det naturalhusholdning.Byttehusholdning forekommer i økonomier med spesialisert produksjon, og utvikling av byttehusholdning går hånd i hånd med fremveksten av arbeidsdeling.En viss grad av byttehusholdning vil det være i nesten alle samfunn, men først med utviklingen av industrien i de siste 200 årene har man fått en nesten fullstendig overgang fra naturalhusholdning til byttehusholdning. Les mer i Store norske leksikon naturalhusholdning pengehusholdning